Zaben Kano: An fatattaki masu shirin kada kuri’a a Gama
a year ago 63 views by Muhammad Malumfashi
Labari ya zo mana daga gidan jaridar BBC Hausa cewa an tarwatsa wadanda ke kan layin zabe a rumfar Mai garin Gama. Mazabar Gama ta na cikin inda ake sake zaben gwamna yau a jihar Kano.
An tarwatsa layin zabe a rumfar Mai garin Gama
BBC Hausa sun rahoto cewa wasu ‘yan iskan gari sun shigo cikin Gama a daidai lokacin da jama’a su ke kan layin zabe da nufin kada kuri’ar su. Nan take dai su ka kori jama’a daga rumfunan zaben da ke gaban gidan Mai Garin.
Kamar yadda labarin ya zo mana, wannan ya sa mutane su ka tsere daga akwatin da ke gaban Lawalin wannan yanki. Manema labarai sun tabbatar da cewa makamai ne kurum ke yawo a wuraren da ake shirin zaben cike gibin.
KU KARANTA: Gwamna Ganduje yana rabawa Ma’aikatan zabe kyautar filayen Kano
Dazu dai mun ji cewa wasu ‘yan iskan gari sun yi fata-fata da motar ‘dan jaridar NTA bayan an kuma hana menama labarai na gidan Talabijin na TVC daukan rahoto a cikin Garin Gama da ke cikin karamar hukumar Nasarawa.
Yanzu dai mun fara samun rade-radin cewa jami’an tsaro na jihar Kano sun yi maza sun kai dauki zuwa cikin wannan Gari na Gama inda ake sa rai mutum 40, 000 za su kada kuri’ar su a zaben yau.
Hausa NewsJihar Kano Latest NewsSarkin Kano Muhammad Sanusi Ii Latest NewsKano State
6 minutes ago 30 views
an hour ago 11333 views
an hour ago 28008 views
13 hours ago 48899 views
24 minutes ago 2840 views
10 minutes ago 6778 views
2 hours ago 43238 views
an hour ago 14678 views
5 hours ago 8799 views
Zaben Bayelsa: INEC ta soke gudanar da zabe zagaye na biyu a mazabar Brass